Blaze7451/Wiki-th-20250601 huggingface dataset:
โอม ศานติ โอม

โอม ศานติ โอม (ओम शान्ति ओम) เป็นภาพยนตร์อินเดียที่จัดฉายในประเทศอินเดียครั้งแรกใน ค.ศ. 2007 และจัดฉายในประเทศไทยครั้งแรก ใน ค.ศ. 2009 นำแสดงโดย ศาห์รุข ข่าน, ทีปิกา ปาทุโกณ, อรชุน รามปาล และ เศรยัส ตัฬปเด 

**รางวัลที่ได้รับ**
 Best Female Debut/Special Effects: Filmfare Awards- Best Newcomer Female/Choreographer/Jodi No.1: Star Screen Awards- Stardust Dream Director Award/Actor in a Negative role/Breakthrough performance Male : Stardust Awards- Best Special Effects/Art Direction/Costume Design/Makeup/Debutant (Female) : IIFA Awards- Best Actor in a Negative Role/Female Debut/Choreography/Costume/Visual Effects: Zee Cine Awards- Best Composer: Asian Film Awards

**แหล่งข้อมูลอื่น**
 Om Shanti Om- Om Shanti Om- title=Om Shanti Om- Om Shanti Om
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อินเดีย
หมวดหมู่:ภาพยนตร์โลดโผน
หมวดหมู่:ศาห์รุข ข่าน
หมวดหมู่:ภาพยนตร์ภาษาฮินดี
จังหวัดปทุมทอง

จังหวัดปทุมทอง เป็นข้อเสนอการจัดตั้งจังหวัดของนาวาอากาศเอกเลื่อน พงษ์โสภณ ส.ส. จังหวัดนครราชสีมา ซึ่งดำรงตำแหน่งรัฐมนตรีในรัฐบาลของจอมพล ป. พิบูลสงคราม เมื่อ พ.ศ. 2498 โดยผลักดันให้อำเภอบัวใหญ่ จังหวัดนครราชสีมา และอำเภอพุทไธสง จังหวัดบุรีรัมย์ รวมกันเป็นจังหวัดปทุมทอง
คณะรัฐมนตรี ได้มีมติรับในหลักการ แต่ให้ชะลอโครงการไว้ก่อน เนื่องจากต้องใช้งบประมาณถึง 500 ล้านบาท ภายหลังมีรัฐประหารในประเทศไทย พ.ศ. 2500 โครงการนี้จึงได้จบลงไปพร้อมกับรัฐบาลคณะนั้น  แต่จนถึงปัจจุบันก็มีการต่อต้านจากชาวจังหวัดนครราชสีมา มาโดยตลอด

**อ้างอิง**
หมวดหมู่:จังหวัดของประเทศไทยที่เคยได้รับการพิจารณาจัดตั้ง
หมวดหมู่:การเมืองจังหวัดนครราชสีมา
หมวดหมู่:การเมืองจังหวัดบุรีรัมย์
หมวดหมู่:อำเภอบัวใหญ่
หมวดหมู่:อำเภอพุทไธสง
ผล (พระพุทธศาสนา)

ผล 4 คือ ผลที่เกิดสืบเนื่องจากการละกิเลสได้ด้วยมรรค, ธรรมารมณ์อันพระอริยะพึงเสวย ที่เป็นผลเกิดเองในเมื่อกิเลสสิ้นไปด้วยอำนาจมรรคนั้น ๆ
# โสดาปัตติผล (ผลแห่งการเข้าถึงกระแสที่นำไปสู่พระนิพพาน, ผลอันพระโสดาบันพึงเสวย)
# สกทาคามิผล (ผลอันพระสกทาคามีพึงเสวย)
# อนาคามิผล (ผลอันพระอนาคามีพึงเสวย)
# อรหัตตผล (ผลคือความเป็นพระอรหันต์, ผลอันพระอรหันต์พึงเสวย)
“ผล 4” นี้ บางที่เรียกว่า “สามัญญผล” (ผลของความเป็นสมณะ, ผลแห่งการบำเพ็ญสมณธรรม)

**อ้างอิง**
 พจนานุกรมพุทธศาสตร์ พระมหาประยุทธ์ ป. อารยางกูร 2506
สี่รัฐมาลัย

สี่รัฐมาลัย หรือสะกดว่า 4 รัถมาลัย คืออดีตเขตการปกครองหนึ่งที่เคยเป็นของประเทศไทย อันประกอบด้วยรัฐกลันตัน, ตรังกานู, ไทรบุรี และปะลิส ซึ่งปัจจุบันทั้งหมดตั้งอยู่ทางตอนเหนือในอธิปไตยของประเทศมาเลเซีย
เมื่อเกิดสงครามมหาเอเชียบูรพาขึ้น ไทยได้รับดินแดนส่วนนี้คืนจากประเทศญี่ปุ่น เมื่อวันที่ 16 สิงหาคม พ.ศ. 2486 ได้ลงนามยอมรับว่าดินแดนส่วนนี้เป็นของไทย (ส่งมอบวันที่ 20 สิงหาคม) รัฐมาลัยที่อังกฤษเคยแย่งชิงไปจากไทยจึงตกมาอยู่ในครอบครองของไทยอีกครั้ง รัฐบาลไทยได้ส่งข้าหลวงใหญ่ทหารไปประจำทุกรัฐในสี่รัฐมาลัย โดยขึ้นตรงต่อผู้บังคับบัญชาการทหารสูงสุด
หลังสิ้นสุดสงครามไทยต้องส่งมอบดินแดนส่วนนี้คืนอังกฤษ โดยข้าหลวงใหญ่ประจำสี่รัฐมาลัยได้ทำพิธีมอบสี่รัฐมาลัยคืนให้กับฝ่ายทหารอังกฤษ เมื่อวันที่ 23 กันยายน พ.ศ. 2488
1 มกราคม พ.ศ. 2489 มีตกลงทำสัญญาที่เรียกว่าความตกลงสมบูรณ์แบบเพื่อเลิกสถานะสงครามระหว่างไทยกับสัมพันธมิตร ประกอบด้วยสัญญา 24 ข้อ เน้นเรื่องการถอนกำลังทหารออกจากสหรัฐไทยเดิมและสี่รัฐมาลัย การคืนดินแดนให้อังกฤษและไทยต้องส่งข้าวจำนวน 1.5 ล้านตันให้อังกฤษโดยไม่คิดมูลค่า การครอบครองสี่รัฐมาลัยของไทยเป็นอันสิ้นสุดลง

**การบริหารสี่รัฐมาลัย**
หน่วยงานฝ่ายบริหารของไทยในพื้นที่สี่รัฐมาลัยมีขนาดค่อนข้างเล็ก และเจ้าหน้าที่ฝ่ายบริหารต้องรับผิดชอบทั้งด้านการทหาร การรักษาความสงบฝ่ายพลเรือน และความสัมพันธ์ระหว่างประเทศ การดำเนินการของหน่วยงานฝ่ายไทยนั้นเป็นภาระของข้าราชการพลเรือน โดยอยู่ภายใต้การกำกับของทางฝ่ายทหารอีกชั้นหนึ่ง

**รัฐไทรบุรี**

**ข้าหลวงญี่ปุ่น**
 2484 – มีนาคม 2485 โอจามะ (Ojama)- มีนาคม 2485 – 18 ตุลาคม 2486 เซจิ ซูเกงาวะ (Seiji Sukegawa)

**ข้าหลวงไทยฝ่ายทหาร**
 18 ตุลาคม 2486 – 2488? ร้อยตำรวจเอก ปราโมทย์ จงเจริญ (อดีตกงสุลไทยประจำเมืองปีนัง)

**ข้าหลวงใหญ่ฝ่ายทหารของไทย**
รับผิดชอบดูแลรัฐไทรบุรี รัฐกลันตัน รัฐตรังกานู- 20 สิงหาคม 2486 – ตุลาคม 2486 พันเอก พระสราภัยสฤษฏิการ (กระมล โชติกเสถียร)- 18 ตุลาคม 2486 – 2488? พันเอก พระสราภัยสฤษฏิการ (กระมล โชติกเสถียร) (รับมอบดินแดนจากญี่ปุ่นอย่างเป็นทางการ)

**รัฐกลันตัน**

**ข้าหลวงญี่ปุ่น**
 2484 – 2486 ยาซูชิ ซูนากาวัง (Yasushi Sunakawan)- 2486 – 20 สิงหาคม 2486 คิกูระ ฟูจิซาวะ (Kikura Fujisawa)

**ข้าหลวงไทยฝ่ายทหาร**
 2486 – 2487 จรูญ ชัยชาญ- 2487 – 2488 ธาริน ระวังภู่

**รัฐตรังกานู**

**ข้าหลวงญี่ปุ่น**
 ธันวาคม 2484 – 18 มีนาคม 2485 ไม่มีข้อมูล- 18 มีนาคม 2485 – กรกฎาคม 2486 คูจิ มานาบุ (Kuji Manabu)

**ข้าหลวงไทยฝ่ายทหาร**
 20 สิงหาคม 2486 – สิงหาคม 2488 ประยูร รัตนกิจ

**รัฐปะลิส**

**ข้าหลวงญี่ปุ่น**
 2484 – 2485 โอยามะ คิกันโจ (Ohyama Kikancho)- มีนาคม 2485 – 20 สิงหาคม 2486 เซจิ ซูเกงาวะ

**ข้าหลวงไทยฝ่ายทหาร**
 20 สิงหาคม 2486 –  8 กันยายน 2488 ชาญ ณ สงคราม

**อ้างอิง**

**ดูเพิ่ม**
 สงครามโลกครั้งที่สองในประเทศไทย- จังหวัดไทยใหญ่

หมวดหมู่:การยึดครองทางทหารของไทย
หมวดหมู่:หน่วยการบริหารของประเทศไทยในอดีต
หมวดหมู่:ประเทศไทยในสงครามโลกครั้งที่สอง
หมวดหมู่:ความสัมพันธ์ญี่ปุ่น–ไทย
หมวดหมู่:ความสัมพันธ์ไทย–มาเลเซีย
หมวดหมู่:ภาคพื้นเอเชียตะวันออกเฉียงใต้ในสงครามโลกครั้งที่สอง
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:บริติชมาลายาในสงครามโลกครั้งที่สอง
หมวดหมู่:บริติชมาลายา
หมวดหมู่:ประเทศไทยในปี พ.ศ. 2485
หมวดหมู่:รัฐและดินแดนที่ก่อตั้งในปี พ.ศ. 2486
หมวดหมู่:สิ้นสุดในปี พ.ศ. 2488
สถาบันวิทยาศาสตร์สุขภาพ มหาวิทยาลัยรามคำแหง

สถาบันวิทยาศาสตร์สุขภาพ มหาวิทยาลัยรามคำแหง เป็นสถาบันภายใต้การดูแลของมหาวิทยาลัยรามคำแหงจัดตั้งขึ้นตามคำสั่งของสภาพมหาวิทยาลัยรามคำแหง โดยมีจุดประสงค์เพื่อดูแลการเรียนการสอน  การอบรม  วิจัย  และบริการวิชาการเฉพาะทางด้านวิทยาศาสตร์สุขภาพแก่ประชาชนชาวไทย

** ประวัติ**
ในปี พ.ศ. 2544 มหาวิทยาลัยรามคำแหงโดยคำสั่งของสภามหาวิทยาลัยรามคำแหงได้จัดตั้งสถาบันวิทยาศาสตร์สุขภาพ  เพื่อจัดการเรียนการสอน  การอบรม  วิจัย  และบริการวิชาการเฉพาะทางด้านวิทยาศาสตร์สุขภาพแก่ประชาชนที่สนใจ นับได้ว่าเป็นสถาบันการศึกษาทางด้านวิทยาศาสตร์สุขภาพแห่งแรกๆของประเทศไทยที่มีการนำความรู้ด้านทัศนมาตรศาสตร์และเทคโนโลยีด้านสารสนเทศทางสุขภาพมาประยุกต์ใช้ในการดำเนินงานดังกล่าว  นับเป็นมิติใหม่ในการเรียนรู้และศึกษาอบรมทางด้านวิทยาศาสตร์สุขภาพซึ่งจะเป็นแบบการดำเนินงานทางด้านสาธารณสุขสมัยใหม่ของการให้บริการทางสุขภาพให้มีประสิทธิภาพเพิ่มขึ้น  รวมทั้งประหยัดค่าใช้จ่ายกว่าระบบที่ใช้อยู่เดิมในขณะนั้น การเปิดสอนวิชาทางด้านวิทยาศาสตร์สุขภาพ กล่าวได้ว่าเป็นมิติใหม่ของการศึกษาไทย  โดยเฉพาะในสาขาทัศนมาตรศาสตร์ที่ยังไม่มีมหาวิทยาลัยใดในประเทศไทยหรือแม้แต่ในเอเชียเปิดสอนหลักสูตรตามแบบหลักสูตรของสหรัฐอเมริกามาก่อน เพื่อให้ในอนาคตคนไทยไม่ว่าจะเป็นคนกรุงเทพฯ หรือชาวชนบท  จะมีโอกาสได้รับการดูแลทางด้านสุขภาพที่เท่าเทียมและเสมอภาคกัน

**หลักสูตรที่เปิดสอน**
# ทัศนมาตรศาสตรบัณฑิต สาขาวิชาทัศนมาตรศาสตร์ หลักสูตร 6 ปี เป็นการศึกษาเกี่ยวกับสุขภาพของสายตา  และสาเหตุของความผิดปกติและวิธีแก้ไข  เป็นหลักสูตรปริญญาตรีใช้เวลาศึกษา 6 ปี  สำหรับผู้จบชั้นมัธยมศึกษาตอนปลาย  และโปรแกรมเร่งรัด  4 ปี สำหรับผู้จบปริญญาตรีทางด้านวิทยาศาสตร์ทั่วไปมาแล้ว  โดยเปิดรับนักศึกษาทั้งชาวไทยและชาวต่างประเทศ  หลักสูตรนี้เปิดรับนักศึกษารุ่นแรกในปีการศึกษา 2545
# วิทยาศาสตรบัณฑิต สาขาวิชาแพทย์แผนไทย   หลักสูตร 4ปี (ภายหลังเปลี่ยนชื่อเป็น แพทย์แผนไทยบัณฑิต ตามความเห็นชอบของคณะกรรมการวิชาชีพแพทย์แผนไทย) มีจุดมุ่งหมายในการผลิตบัณฑิตที่มีคุณธรรม  จริยธรรม  มีความรู้  ความเข้าใจวิถีชุมชน  มีความสามารถทางวิชาการระดับมาตรฐานสากล  สามารถประกอบโรคศิลปะในสาขาแพทย์แผนไทย  สามารถรักษา  ดูแล  สร้างเสริมสุขภาพและช่วยเหลือเกื้อกูลเพื่อนมนุษย์  พร้อมกับส่งเสริมภูมิปัญญาท้องถิ่นด้านสุขภาพอย่างบูรณาการ  สามารถวิจัยและพัฒนาเพื่อเพิ่มขีดความสามารถของแพทย์แผนไทย  อนุรักษ์  และคุ้มครองภูมิปัญญาไทยและทรัพยากรอย่างยั่งยืน
# วิทยาศาสตรมหาบัณฑิต สาขาวิชาสารสนเทศทางสุขภาพ  เป็นหลักสูตรปริญญาโทที่เปิดรับผู้จบปริญญาตรีจากทุกสาขาเข้าศึกษา  โดยเปิดรับนักศึกษารุ่นแรกในปีการศึกษา 2545

**ความร่วมมือระหว่างประเทศ**
มหาวิทยาลัยรามคำแหงร่วมกับมหาวิทยาลัยอินเดียนา ประเทศสหรัฐอเมริกา มีการเรียนการสอนที่มหาวิทยาลัยรามคำแหงเป็นแห่งแรกของทวีปเอเชีย โดยได้รับความช่วยเหลือจากมหาวิทยาลัยอินเดียนา ประเทศสหรัฐอเมริกา  จัดคณาจารย์มาช่วยสอนและให้คำแนะนำต่าง ๆ ในระยะแรก  ซึ่งความร่วมมือดังกล่าว  มหาวิทยาลัยเชื่อมั่นว่าจะทำให้คุณภาพการเรียนการสอนในสาขาวิชาทัศนมาตรศาสตร์ตามหลักสูตรทัศนมาตรศาสตรบัณฑิต (Doctor of Optometry) เทียบเท่ากับมาตรฐานสากลของสาขาวิชานี้

**อ้างอิง**
หมวดหมู่:มหาวิทยาลัยรามคำแหง
สเมลส์ไลก์ทีนสปิริต

"สเมลส์ไลก์ทีนสปิริต" (Smells Like Teen Spirit) เป็นเพลงของวงร็อกอเมริกันที่ชื่อ เนอร์วานา เป็นเพลงเปิดตัวของวงในอัลบั้มชุดที่ 2 ที่ชื่อ Nevermind (1991) ออกภายใต้สังกัดดีจีซีเรเคิดส์ เขียนโดยเคิร์ต โคเบน, คริสต์ โนโวเซลิก และเดฟ โกรห์ล และโปรดิวซ์โดยบุตช์ วิก 
"สเมลส์ไลก์ทีนสปิริต" ประสบความสำเร็จอย่างคาดไม่ถึง ในปลายปี 1991 และทำให้อัลบั้มชุด Nevermind ติดอันดับ 1 บนชาร์ตในช่วงต้นปี 1992 และมักถูกพูดถึงว่าเป็นจุดเปลี่ยนเพลงอัลเทอร์เนทีฟร็อกก้าวเข้าสู่เพลงกระแสหลัก เพลงติดอันดับ 6 บนบิลบอร์ดฮอต 100 และติดอันดับสูงๆ ในชาร์ตทั่วโลกในปี 1991 และ 1992
"สเมลส์ไลก์ทีนสปิริต" ได้รับการชมเชยอย่างมาก อย่างเช่น ติดอันดับ 1 ของผลสำรวจแพซแอนด์จ็ฮบ ในนิตยสาร Village Voice และได้รับ 2 รางวัลเอ็มทีวีวิดีโอมิวสิกอวอร์ดส ที่ได้รับการเล่นอย่างหนักทางสถานีนี้ด้วย เพลงยังถูกเอ่ยว่าเป็น "เพลงชาติของเด็กไม่แยแส" ของเจเนอเรชันเอ็กซ์ แต่วงกลับไม่รู้สึกอึดอัดกับความสำเร็จนี้ ต่อมาไม่กี่ปีโคเบนเสียชีวิต เหล่านักฟังและนักวิจารณ์ก็ยังชื่นชมว่า "สเมลส์ไลก์ทีนสปิริต" เป็น 1 ในเพลงร็อกที่ยอดเยี่ยมที่สุดตลอดกาล

**อ้างอิง**
หมวดหมู่:ซิงเกิลในปี พ.ศ. 2534
หมวดหมู่:เพลงของเนอร์วานา
หมวดหมู่:วัดในจังหวัดชัยนาท

ชัยนาท
ชัยนาท
หมวดหมู่:ศาสนสถานในจังหวัดชัยนาท
หมวดหมู่:ศาสนาพุทธในจังหวัดชัยนาท
ฟิล์มบางกอก

ฟิล์ม บางกอก (อังกฤษ: FILM Bangkok) เป็นสตูดิโอภาพยนตร์ไทยในอดีต ในเครือบีอีซี-เทโร เอ็นเตอร์เทนเม้นท์ บริหารงานโดย ไบรอันลินด์เซ มาร์การ์ และ อดิเรก วัฏลีลา (อังเคิล) มีผลงานในช่วงปี พ.ศ. 2543 - พ.ศ. 2548 ภาพยนตร์ที่ประสบความสำเร็จสูงสุดคือเรื่อง บางระจัน ปัจจุบันปิดตัวลงแล้ว เนื่องจากผลงานในระยะหลังกลับไม่ค่อยได้รับความสนใจมากนัก โดยช่วงนี้ใช้ชื่อผู้สร้างว่า เฉลิมไทย สตูดิโอ

**รายชื่อภาพยนตร์**

**รายชื่อผู้กำกับ**
 วิศิษฎ์ ศาสนเที่ยง- ธนิตย์ จิตนุกูล- ออกไซด์ แปง- แดนนี่ แปง- เรียว กิตติกร- สุเทพ ตันนิรัตน์- สุรพงษ์ พินิจค้า- ทวีวัฒน์ วันทา- โมนา นาส์ม

**อ้างอิง**

**แหล่งข้อมูลอื่น**
   FILM BANGKOK date=2009-12-12  
หมวดหมู่:สตูดิโอภาพยนตร์ไทย
หมวดหมู่:ก่อตั้งในประเทศไทยในปี พ.ศ. 2543
หมวดหมู่:สิ้นสุดในประเทศไทยในปี พ.ศ. 2548
วิกิพีเดีย:สภากาแฟ/อภิปราย/เปลี่ยนฟอนต์ในโลโก้วิกิพีเดียไทยมาเป็นแบบเดิม

โลโก้ที่ได้รับเลือก
ตั้งแต่วิกิมีเดียได้เปลี่ยนรูปแบบการแสดงผลวิกิพีเดียของหลายๆ ภาษามาเป็นรูปแบบใหม่ในปีนี้ (รูปแบบ Vector) มีผลให้มีการเปลี่ยนแปลงหลายๆ อย่าง รวมถึงโลโก้ลูกโลกของวิกิพีเดียที่มีลักษณะเป็นเวกเตอร์มากขึ้น อย่างไรก็ตามปรากฏว่าฟอนต์คำว่า "วิกิพีเดีย สารานุกรมเสรี" ของวิกิพีเดียภาษาไทยก็เปลี่ยนแปลงไปจากเดิมด้วย แต่เดิมนั้นประชาคมวิกิพีเดียไทยก็เคยประกวดออกแบบและลงคะแนนโลโก้วิกิพีเดีย เมื่อปี พ.ศ. 2551 และได้เลือกโลโก้ในภาพที่แนบไว้ทางขวาเป็นโลโก้ใหม่ของเรา จึงอยากมาถามชาววิกิพีเดียไทยว่าจะให้กลับมาใช้ฟอนต์ตามรูปแบบเดิมที่เราเคยประกวดกันดีไหมครับ · Dr.Garden · คุยกันได้! · 19:43, 16 สิงหาคม 2553 (ICT)
 รูปแบบฟอนต์ใหม่ก็สวยนะคะ เทียบกับของเดิมแลดูใกล้เคียงกันทีเดียว แต่ชอบฟอนต์แบบเดิมที่ลงคะแนนประกวดกันมากกว่า--Sae:Rin  六  พูดคุย – 19:49, 16 สิงหาคม 2553 (ICT)
: ก่อนจะว่าสวยหรือไม่ ถามก่อนว่าฟอนต์เสรีหรือไม่ครับ สนับสนุนให้ใช้ฟอนต์เสรีครับ--taweethaも 20:18, 16 สิงหาคม 2553 (ICT)
ต้องปรับโลโก้โดยใช้ลูกโลกใหม่ :commons:File:Wikipedia-logo-v2.svg (โลโก้ใหม่ลูกโลกจะเล็กลงเล็กน้อย และสังเกตอักษรจีนจะเขียนว่า 維 แทนของเก่า 袓) แล้วเอาฟอนต์ที่ได้รับเลือกไปแปะแทน (มันคือฟอนต์อะไร) จากนั้นแทนฟอนต์เป็นเส้นเวกเตอร์ จะได้ภาพเวกเตอร์สมบูรณ์แบบสักที อยากถามว่าไฟล์ต้นฉบับที่แก้ไขฟอนต์ตอนนี้อยู่ที่ไหน เพื่อที่จะได้คัดลอกขนาดและตำแหน่งฟอนต์ เพราะหากทำใหม่สัดส่วนอาจผิดเพี้ยน (svg ทำไม่ยากถ้ามีต้นฉบับ หรือทำใหม่เลยดี) เดี๋ยวผมไปตามไอ้แอนนนนนมาก่อน --octahedron80 09:57, 17 สิงหาคม 2553 (ICT)
ฟอนต์ที่ใช้คือ  TH SarabunPSK ครับ เดี๋ยวผมลองปรับให้นะ--ไอ้แอนนนนน 10:58, 17 สิงหาคม 2553 (ICT)
โลโก้ใหม่ปรับแล้ว
: เห็นภาพแล้วผมขอปรับตำแหน่งวัตถุเล็กน้อยนะครับ ให้มิติและตำแหน่งเท่ากับของวิกิมีเดีย คงต้องแจ้งเมตาวิกิเพื่อเปลี่ยนรูปไปใช้ Wikipedia-logo-v2-th.svg ด้วยครับ --octahedron80 13:17, 17 สิงหาคม 2553 (ICT)
เปลี่ยนแล้วครับ ฟอนต์ที่ใช้เป็นฟอนต์เสรีจาก SIPA ครับ --octahedron80 14:01, 17 สิงหาคม 2553 (ICT)
 สมมุติว่าจะประกวดใหม่ได้ไหนครับ? --Jo Shigeru  21:24, 17 สิงหาคม 2553 (ICT)
:โลโก้นี้ใช้กับเว็บไซต์ในระยะยาว ไม่ได้เปลี่ยนทุกปีเหมือนนางงามหรอกนะครับ และสิ่งที่เปลี่ยนได้ก็มีเพียงตัวหนังสือ ถ้าจะเปลี่ยนใหม่ต้องให้สมาชิกเห็นด้วยว่าจะเปลี่ยน จึงจะมีการประกวดตามมา (กรณีนี้คือเปลี่ยนไปใช้ฟอนต์เดิมที่ลงมติกันไว้ จึงไม่ต้องประกวด) --octahedron80 22:25, 17 สิงหาคม 2553 (ICT)
อรรคพล สรสุชาติ

อรรคพล สรสุชาติ (22 ตุลาคม พ.ศ. 2502 – 15 เมษายน พ.ศ. 2568) อดีตผู้อำนวยการสำนักงานส่งเสริมการจัดประชุมและนิทรรศการ (องค์การมหาชน) และอดีตโฆษกประจำสำนักนายกรัฐมนตรี ในรัฐบาลของชวน หลีกภัย

**ประวัติ**
อรรคพล มีชื่อเล่นว่า "โป" เกิดเมื่อวันที่ 22 ตุลาคม พ.ศ. 2502 ที่เขตบางรัก กรุงเทพมหานคร (จังหวัดพระนครในขณะนั้น) เป็นบุตรนายแพทย์อาคม สรสุชาติ อดีต ส.ส. กรุงเทพมหานคร กับเภสัชกรหญิงพยุรี สรสุชาติ (สกุลเดิม ตันติลิปิกร) ด้านครอบครัวสมรสกับสมิตา สรสุชาติ (สกุลเดิม ยมะสมิต) อดีตหัวหน้าพรรคมหาชน มีบุตร-ธิดา 2 คน คือ พลายพล และแพรวตา สรสุชาติ
สำเร็จการศึกษาระดับปริญญาตรี สาขาวิศวกรรมอุตสาหการ จากวิทยาลัยเวิร์คซอฟ ประเทศอังกฤษ ระดับปริญญาโท สาขาการเมืองระหว่างประเทศ จากมหาวิทยาลัยนอร์ทติ้งแฮม และระดับปริญญาเอกจากมหาวิทยาลัยลอนดอน ประเทศอังกฤษ นอกจากนั้นยังเข้าศึกษาในระดับปริญญาตรี สาขานิติศาสตร์ (ระบบทางไกล) จากมหาวิทยาลัยรังสิต
อรรคพล ถึงแก่อนิจกรรมด้วยภาวะเส้นโลหิตแตกในแกนสมอง เมื่อวันที่ 15 เมษายน พ.ศ. 2568 สิริอายุรวม 65 ปี

**การทำงาน**
อรรคพล เป็นสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ ครั้งแรกในการเลือกตั้งเดือนกันยายน พ.ศ. 2535 เคยดำรงตำแหน่ง โฆษกประจำสำนักนายกรัฐมนตรี ในรัฐบาลชวน หลีกภัย 2 สมัย โดยสมัยแรกได้ดำรงตำแหน่งสืบต่อจากอภิสิทธิ์ เวชชาชีวะ และในปี พ.ศ. 2540 ต่อมาในปี พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ ต่อมาในการเลือกตั้ง พ.ศ. 2548 ได้ย้ายมาร่วมงานกับพรรคมหาชน และได้รับมอบหมายให้ทำหน้าที่รองหัวหน้าพรรค และผู้อำนวยการเลือกตั้ง ภาค กทม.ของพรรคด้วย และปี พ.ศ. 2551 ได้รับแต่งตั้งเป็นรองเลขาธิการนายกรัฐมนตรีฝ่ายการเมือง (รองนายกรัฐมนตรี พลตรีสนั่น ขจรประศาสน์) 

**เครื่องราชอิสริยาภรณ์**

**อ้างอิง**
หมวดหมู่:นักการเมืองไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคประชาธิปัตย์
หมวดหมู่:พรรคมหาชน
หมวดหมู่:พรรคชาติไทย
หมวดหมู่:พรรคชาติไทยพัฒนา
หมวดหมู่:บุคคลจากคณะนิติศาสตร์ มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากโรคหลอดเลือดสมอง
จักษุวิทยา

ไฟล์:Slit lamp Eye examination by Ophthalmologist.jpg|thumb|right|250px|การใช้กล้องจักษุจุลทรรศน์ (Slit lamp) ตรวจตาในคลินิกจักษุวิทยา
จักษุวิทยา (Ophthalmology) เป็นสาขาหนึ่งของแพทยศาสตร์ที่ศึกษากายวิภาคศาสตร์ สรีรวิทยา และโรคของตา แพทย์ผู้เชี่ยวชาญด้านจักษุวิทยาเรียกว่า จักษุแพทย์ ซึ่งต้องผ่านการศึกษาแพทยศาสตรบัณฑิต และการศึกษาเป็นแพทย์ประจำบ้านด้านจักษุวิทยา และสอบผ่านวุฒิบัตรเพื่อแสดงความรู้ความชำนาญในการประกอบวิชาชีพเวชกรรม สาขาจักษุวิทยาจากราชวิทยาลัยจักษุแพทย์

**สาขาเฉพาะทางต่อยอด**
จักษุวิทยามีสาขาวิชาเฉพาะทางต่อยอดซึ่งเกี่ยวข้องกับโรคบางโรค หรือบางส่วนของตา เช่น- กระจกตา/การผ่าตัดแก้ไขสายผิดปกติ- จักษุประสาท- จอตา/น้ำวุ้นตา- จักษุวิทยาตกแต่งและศัลยกรรมกระดูกเบ้าตา- จักษุวิทยาเด็ก/ตาเข- จักษุพยาธิวิทยา- ต้อหิน- ม่านตาอักเสบ/ภูมิคุ้มกันวิทยา- สายตาเลือนลาง

**อ้างอิง**

**แหล่งข้อมูลอื่น**
  ราชวิทยาลัยจักษุแพทย์แห่งประเทศไทย date=2010-09-13 -  American Academy of Opthalmology

หมวดหมู่:การแพทย์เฉพาะทาง
1 E+14 m²

1 E+14 m² เป็นอันดับของขนาดของสิ่งที่มีพื้นที่ระหว่าง 100 ล้าน ถึง 1,000 ล้านตารางกิโลเมตร
----
พื้นที่ขนาดน้อยกว่า 100 ล้านตารางกิโลเมตร
----
ไฟล์:Pacific Ocean - en.png|thumb|มหาสมุทรแปซิฟิก มีพื้นที่ประมาณ 169.2 ล้าน ตร.กม.
ไฟล์:4_Terrestrial_Planets_Size_Comp_True_Color.png|thumb|upright=1.5|(เรียงจากซ้ายไปขวา)ดาวพุธดาวศุกร์ มีพื้นที่ 460 ล้าน ตร.กม.โลก มีพื้นที่ 510 ล้าน ตร.กม.ดาวอังคาร มีพื้นที่ 144.8 ล้าน ตร.กม.- 100 ล้านตารางกิโลเมตร เทียบได้ดังนี้:
** 1 E+14 m² หรือ 1 E14 m² หรือ 1×1014 ตร.ม. ในรูป สัญกรณ์วิทยาศาสตร์
** 100 ตารางเมกะเมตร
** ประมาณ 38.6 ล้านตารางไมล์
** วงกลมที่มีรัศมี 5,641 กิโลเมตร
** สี่เหลี่ยมจัตุรัสที่มีความยาว 10,000 กิโลเมตร
** พื้นผิวของลูกบาศก์ที่มีขอบยาว 4,082.483 กิโลเมตร

**ตัวอย่าง**
 144,798,500 ตร.กม. — พื้นผิวของดาวอังคาร^- 148,940,000 ตร.กม. — พื้นผิวของโลก เฉพาะส่วนที่เป็นภาคพื้นทวีป- 169,200,000 ตร.กม. — มหาสมุทรแปซิฟิก มหาสมุทรที่กว้างที่สุดในโลก- 361,130,000 ตร.กม. — พื้นผิวของโลก เฉพาะส่วนที่เป็นภาคพื้นมหาสมุทร- 460,000,000 ตร.กม. — พื้นผิวของดาวศุกร์^- 510,072,000 ตร.กม. — พื้นผิวทั้งหมดของโลก
----
พื้นที่ขนาดมากกว่า 1,000 ล้านตารางกิโลเมตร
----

**เชิงอรรถ**
 A. ^หาพื้นที่จากสูตร  (ดาวอังคารมีรัศมี 3,396.2 ± 0.1 กิโลเมตร)
 B. ^หาพื้นที่จากสูตร  (ดาวศุกร์มีรัศมี 6,051.8 ± 1.0 กิโลเมตร

**อ้างอิง**
หมวดหมู่:อันดับของขนาด (พื้นที่)
สก็อต พิลกริม กับศึกโค่นกิ๊กเก่าเขย่าโลก

สก็อต พิลกริม กับศึกโค่นกิ๊กเก่าเขย่าโลก (italic=yes) เป็นภาพยนตร์ในปี ค.ศ. 2010 แนวแอ็กชันคอเมดี กำกับโดยเอ็ดการ์ ไรต์ สร้างมาจากหนังสือการ์ตูนเรื่อง Scott Pilgrim ของไบรอัน ลี โอ'มัลเลย์ นักวาดการ์ตูนชาวแคนาดา ภาพยนตร์มีเรื่องราวเกี่ยวกับสก็อตต์ พิลกริม (ไมเคิล เซรา) ที่พบกับหญิงสาวในฝันชื่อ ราโมนา ฟลาวเวอร์ส (แมรี เอลิซาเบท วินสเตด) โดยเขาต้องเอาชนะแฟนเก่าของเธอทั้ง 7 คนที่พยายามจะฆ่าเขาให้ได้
ภาพยนตร์เริ่มถ่ายทำในเดือนมีนาคม ค.ศ. 2009 ที่โทรอนโต รัฐออนแทริโอ ออกฉายรอบปฐมทัศน์ที่คอมมิกคอนที่ซานดีเอโก เมื่อวันที่ 22 กรกฎาคม ค.ศ. 2010 และออกฉายในออสเตรเลียและนิวซีแลนด์เมื่อวันที่ 12 สิงหาคม ค.ศ. 2010 หลังจากนั้นจึงออกฉายในอเมริกาเหนือในวันที่ 13 สิงหาคม ค.ศ. 2010

**อ้างอิง**

**แหล่งข้อมูล**

**เว็บ**
 cite web|title=SCOTT PILGRIM VS. THE WORLD (12A)|url=https://www.bbfc.co.uk/releases/scott-pilgrim-vs-world-2010-4|work=British Board of Film Classification|author=BBFC|date=July 30, 2010|access-date=June 19, 2013|url-status=live|archive-url=https://web.archive.org/web/20180430201236/http://www.bbfc.co.uk/releases/scott-pilgrim-vs-world-film|archive-date=April 30, 2018- url-status=live
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์อังกฤษ
หมวดหมู่:ภาพยนตร์แคนาดา
หมวดหมู่:ภาพยนตร์ญี่ปุ่น
แม่แบบ:เหตุการณ์ปัจจุบัน/2553 สิงหาคม 23

* อดีตนายตำรวจที่ถูกปลดออกจากตำแหน่งจี้ตัวประกันบนรถโดยสารของคงไท่ ทราเวล เซอร์วิส และนักท่องเที่ยวฮ่องกงอีก 25 คนในมะนิลา โดยเรียกร้องขอกลับเข้าทำงานในตำแหน่งเดิม เขาถูกยิงเสียชีวิตโดยตำรวจ มีตัวประกันเสียชีวิตอย่างน้อย 7 คน และได้รับบาดเจ็บสาหัสอีก 2 คน  (Al Jazeera)  (CNN)  (Philippine Inquirer)
}
แม่แบบ:เหตุการณ์ปัจจุบัน/2553 สิงหาคม 20

* พล.ต.อ. ประมาณ อดิเรกสาร  อดีตรองนายกรัฐมนตรี ผู้ก่อตั้งพรรคชาติไทย วัย 97 ปี ถึงแก่อนิจกรรม ด้วยโรคไตวายเรื้อรังและระบบหายใจล้มเหลว ที่ รพ.วิชัยยุทธ ศพตั้งบำเพ็ญกุศลที่วัดเบญจมบพิตร  (คมชัดลึก)- โบลิเวียประกาศสถานการณ์ฉุกเฉิน หลังจากเกิดไฟป่าขึ้นมากกว่า 25,000 จุดทั่วประเทศ  (BBC)
}
ฟิต ฟินเลย์

เดวิด จอห์น ฟินเลย์ (David John Finlay; 31 มกราคม ค.ศ. 1958) เป็นครูฝึกมวยปล้ำอาชีพ, โปรดิวเซอร์และอดีตนักมวยปล้ำอาชีพชาวไอร์แลนด์เหนือที่เซ็นสัญญาทำงานกับWWEในนาม ฟินเลย์ (Finlay)

**ผลงานแชมป์และรางวัล**
 All Star Wrestling
** British Heavyweight Championship (1 time)- British championships
** World Mid-Heavyweight Championship (4 times)- Catch Wrestling Association
**CWA British Commonwealth Championship (1 time)
** CWA Intercontinental Heavyweight Championship (1 time)
** CWA World Middleweight Championship (4 times)
** CWA World Tag Team Championship (1 time) – with Marty Jones- Fighting Spirit Magazine
** LL Cool J Award (2006)- Joint Promotions
** British Heavy Middleweight Championship (6 times)
** British Light Heavyweight Championship (2 times)- Pro Wrestling Illustrated
** PWI ranked him #278 of the 500 best singles wrestlers of the "PWI Years" in 2003
** PWI ranked him #33 of the top 500 singles wrestlers in the PWI 500 in 2007- Smash
** Smash Championship (1 time)- World Championship Wrestling
** WCW World Television Championship (1 time)
** Hardcore Junkyard Invitational Tournament (1999)- World Wrestling Entertainment
** WWE United States Championship (1 time)
** Bragging Rights Trophy (2009) – with Team SmackDown (Chris Jericho, Kane, R-Truth, Matt Hardy, David Hart Smith and Tyson Kidd)

**อ้างอิง**

**แหล่งข้อมูลอื่น**
 Dave Finlay Interview date=2018-06-12 
*name = Finlay
*ringfox1
หมวดหมู่:นักมวยปล้ำอาชีพชาวไอริส
หมวดหมู่:ผู้ฝึกสอนมวยปล้ำอาชีพ
หมวดหมู่:ผู้บริหารมวยปล้ำอาชีพ
หมวดหมู่:บุคคลจากเบลฟาสต์
อโรคา ตลาดนัดสุขภาพ

อโรคา ตลาดนัดสุขภาพ เป็นรายการวาไรตี้เกี่ยวกับสุขภาพ ซึ่งเป็นรายการนำเสนอเกี่ยวกับโรคภัยไข้เจ็บต่างๆ, เกร็ดความรู้สุขภาพ รวมถึงการทำงานของเจ้าหน้าที่โรงพยาบาลส่งเสริมสุขภาพตำบลในแต่ละพื้นที่ ว่ามีบทบาทต่อชุมชนนั้นอย่างไรบ้าง
บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลส่งเสริมสุขภาพตำบล, กระทรวงสาธารณสุข และ สำนักงานกองทุนสนับสนุนการสร้างเสริมสุขภาพ (สสส.) ออกอากาศในวันที่ 14 สิงหาคม 2553 เวลา 20.15 - 21.05 น. (ปัจจุบันขยับเวลาออกอากาศมาเป็น 20.30 - 21.20น.) ทาง สถานีวิทยุโทรทัศน์กองทัพบก และปรับเปลี่ยนชื่อรายการเป็น อโรคา ตลาดนัดสุขภาพ แทน ปาร์ตี้วิทยาศาสตร์ ตอน อโรคา ซายส์ ปาร์ตี้

**ลักษณะรายการ**
เป็นรายการวาไรตี้เกมโชว์ที่ให้ความรู้เรื่องโรคภัยไข้เจ็บต่าง ๆ ในที่นี้จะมีคำถามซ่อนอยู่ โดยจะนำแขกรับเชิญมา 3 คนร่วมตอบคำถาม ซึ่งมีทั้งหมด 4 ข้อ 
คำถามข้อที่ 1 และ 2 เป็นคำถามที่มาจากโรงพยาบาลที่ออกอากาศในสัปดาห์นั้น ถ้าแขกรับเชิญตอบคำถามถูกต้อง จะได้รับของรางวัลจากทางรายการ 
คำถามข้อที่ 3 เป็นการแข่งขันระหว่างแขกรับเชิญกับเจ้าหน้าที่โรงพยาบาลส่งเสริมสุขภาพตำบลที่ออกอากาศในสัปดาห์นั้น ถ้าทีมไหนชนะการแข่งขัน จะได้รับของรางวัลจากทางรายการ ซึ่งภายหลังจาก 2 ตุลาคม 2553 จะเป็นการตอบคำถามเกี่ยวกับการปฐมพยาบาล ถ้าแขกรับเชิญตอบคำถามถูกต้อง จะได้รับของรางวัลจากทางรายการ หลังจากนั้น เจ้าหน้าที่โรงพยาบาลส่งเสริมสุขภาพตำบล ออกมาสาธิตและบอกวิธีที่ควรปฏิบัติ หรือเป็นการแข่งขันระหว่างแขกรับเชิญกับเจ้าหน้าที่โรงพยาบาลส่งเสริมสุขภาพตำบลที่ออกอากาศในสัปดาห์นั้น ก็ได้ 
คำถามข้อที่ 4 ให้เลือก 1 คำถาม จาก 4 หมวดคำถาม ได้แก่ คำถามเกี่ยวกับเด็ก สตรี ผู้สูงอายุ และคนพิการ ถ้าแขกรับเชิญตอบคำถามถูกต้อง จะได้รับของรางวัลจากทางรายการ

**รายละเอียดของรายการ**
 ปี พ.ศ. 2553
** 14 สิงหาคม กลับมาออกอากาศ ททบ.5 ทุกวันเสาร์ 20.15 น.- 21.05 น. และเปลี่ยนชื่อรายการเป็น อโรคา ตลาดนัดสุขภาพ
** 2 ตุลาคม นายแพทย์ อภิวัฒน์ เจ็งเจริญ มาดำเนินรายการแทน พอลลีน เต็ง เนื่องจากไปศึกษาต่อที่ สหรัฐอเมริกา
** 25 ธันวาคม อลิชา ไล่ศัตรูไกล มาดำเนินรายการรับเชิญคู่กับ ธงชัย ประสงค์สันติ- ปี พ.ศ. 2554
** 1 มกราคม อลิชา ไล่ศัตรูไกล มาดำเนินรายการรับเชิญคู่กับ ธงชัย ประสงค์สันติ
** 8 มกราคม อัฐมา ชีวนิชพันธ์ มาดำเนินรายการรับเชิญคู่กับ ธงชัย ประสงค์สันติ
** 15 มกราคม ไรบีนา ตันวิมล มาดำเนินรายการรับเชิญคู่กับ ธงชัย ประสงค์สันติ
** 22 มกราคม สุจิรา อรุณพิพัฒน์ มาดำเนินรายการรับเชิญคู่กับ ธงชัย ประสงค์สันติ
** 29 มกราคม อัฐมา ชีวนิชพันธ์ มาดำเนินรายการรับเชิญคู่กับ ธงชัย ประสงค์สันติ
** 5 กุมภาพันธ์ พิจิตรา กฤติกุล มาดำเนินรายการรับเชิญคู่กับ ธงชัย ประสงค์สันติ
** 12 กุมภาพันธ์ - 19 กุมภาพันธ์ ชาลิสา บุญครองทรัพย์ มาดำเนินรายการรับเชิญคู่กับ ธงชัย ประสงค์สันติ
** 26 กุมภาพันธ์ ออกอากาศเป็นตอนสุดท้าย

**รายชื่อตอนที่ออกอากาศ**
หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2553
หมวดหมู่:เกมโชว์ไทยในคริสต์ทศวรรษ 2010
หมวดหมู่:ควิซโชว์ไทยในคริสต์ทศวรรษ 2010
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2554
ดรีมมิงออฟยู

ดรีมมิงออฟยู (Dreaming of You) เป็นสตูดิโออัลบั้มลำดับที่ 5 ของเซเลนาศิลปินเพลงป๊อปหญิงชาวอเมริกัน ออกจำหน่ายเมื่อวันที่ 17 กรกฎาคม พ.ศ. 2538.

**รายชื่อเพลงในอัลบั้ม**

**ด้านเอ**
# "I Could Fall in Love"
# "Captive Heart"
# "I'm Getting Used To You" 
# "God's Child (Baila Conmigo)" 
# "Dreaming of You" 
# "Missing My Baby" 
# "Amor Prohibido" 
# "Wherever You Are (Dondequiera Que Estes)"
# "Techno Cumbia"
# "El Toro Relajo"
# "Como La Flor"
# "Tu, Solo Tu"
# "Bidi Bidi Bom Bom"

**ประเทศญี่ปุ่น**
14. "Sukiyaki"

**ชาร์ต**

**อ้างอิง**
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงภาษาสเปน
หมวดหมู่:อัลบั้มเพลงในปี พ.ศ. 2538
โมริโอกะ

โมริโอกะ (Morioka-shi) เป็นนครศูนย์กลางของจังหวัดอิวาเตะ ประเทศญี่ปุ่น มีพื้นที่ 489.15 ตารางกิโลเมตร ณ ค.ศ. 2023 มีจำนวนประชากร 285,091 คน คิดเป็นความหนาแน่นประชากร 322 คนต่อตารางกิโลเมตร

**ภูมิศาสตร์**
โมริโอกะตั้งอยู่ในแอ่งคิตากามิ ใจกลางจังหวัดอิวาเตะ บริเวณจุดบรรจบของแม่น้ำสามสาย ได้แก่ แม่น้ำคิตากามิ แม่น้ำชิูคูอิชิ และแม่น้ำนาคัตสึ แม่น้ำคิตากามิเป็นแม่น้ำที่ใหญ่เป็นอันดับสองทางฝั่งมหาสมุทรแปซิฟิกของญี่ปุ่น (รองจากแม่น้ำโทเนะ) และเป็นแม่น้ำที่ยาวที่สุดในภูมิภาคโทโฮคุ ไหลผ่านเมืองจากทิศเหนือไปทิศใต้ ภายในเขตเมืองมีเขื่อนหลายแห่ง รวมถึงเขื่อนชิจูชิดะและเขื่อนกันโด ภูเขาไฟที่ยังคุกรุ่นอย่างภูเขาอิวาเตะเป็นจุดเด่นทางทิศตะวันตกเฉียงเหนือของเมือง ขณะที่ภูเขาฮิเมคามิตั้งอยู่ทางทิศเหนือ และบางครั้งสามารถมองเห็นภูเขาฮายาชิเนะทางทิศตะวันออกเฉียงใต้ได้
ชุมชนโดยรอบ
จังหวัดอิวาเตะ- ฮาจิมันไต- ฮานามากิ - อิวาอิซูมิ - คูซูมากิ - มิยาโกะ- ชิวะ- ชิซูคูอิชิ - ทากิซาวะ - ยาฮาบะ

**ประชากรศาสตร์**
ตามข้อมูลสำมะโนประชากรของญี่ปุ่น ประชากรของเมืองโมริโอกะถึงจุดสูงสุดประมาณปี 2000 และลดลงเล็กน้อยตั้งแต่นั้นเป็นต้นมาfootnote=

**ประวัติศาสตร์**
เมืองโมริโอกะก่อตั้งขึ้นใน ค.ศ. 1597 โดยนัมบุ โนบูนาโอะ (南部信直 Nanbu Nobunao) ไดเมียวคนที่ 26 ของตระกูลนัมบุ (南部氏 Nanbu-shi) เพื่อให้เป็นเมืองหลวงของแคว้นศักดินานัมบุ (南部藩 Nanbu han) โดยได้สร้างปราสาทโมริโอกะไว้ ต่อมาใน ค.ศ. 1655 แคว้นศักดินานัมบุได้ถูกแบ่งเป็น 2 แคว้น ได้แก่ แคว้นศักดินาโมริโอกะ (盛岡藩 Morioka han) และแคว้นศักดินาฮาจิโนเฮะ (八戸藩 Hachinohe han) และใน ค.ศ. 1683 ชื่อของเมืองถูกเปลี่ยนตัวอักษรจาก 盛岡 เป็น 森岡 (แต่ยังคงอ่านว่า "โมริโอกะ" เหมือนเดิม) เมื่อมีการประกาศใช้ระบบเทศบาล จึงได้มีการจัดตั้งเทศบาลนครโมริโอกะขึ้นและกำหนดให้เป็นเมืองหลวงของจังหวัดอิวาเตะในวันที่ 1 เมษายน ค.ศ. 1889

**อ้างอิง**

**แหล่งข้อมูลอื่น**
 โมริโอกะ- โมริโอกะ-  ja
หมวดหมู่:นครในจังหวัดอิวาเตะ
ฮอร์นคอนแชร์โตหมายเลข 4 (โมทซาร์ท)

ฮอร์นคอนแชร์โตหมายเลข 4 ในบันไดเสียง อี แฟลต เมเจอร์ (Horn Concerto No. 4 in E-flat major, K. 495) ผลงานประพันธ์ของว็อล์ฟกัง อมาเดอุส โมทซาร์ท ใน ค.ศ. 1786 เป็นคอนแชร์โตสำหรับฮอร์นหนึ่งในสี่ชิ้นของโมทซาร์ท ที่แต่งให้โยเซ็ฟ ล็อยท์เกพ (ค.ศ. 1732–1811) นักเป่าฮอร์นเพื่อนสนิทของเขาเล่นโดยเฉพาะ ขณะนั้นโมทซาร์ทใช้ชีวิตอยู่ที่เวียนนา
คอนแชร์โตชิ้นนี้แบ่งออกเป็น 3 มูฟเมนต์ คือ - I. Allegro moderato- II. Romance (Andante)- III. Rondo (Allegro vivace) 6/8
แผ่นโน้ตต้นฉบับที่เขียนด้วยลายมือโมทซาร์ท เขียนด้วยน้ำหมึกสี่สี คือ สีแดง เขียว น้ำเงิน และดำ ในอดีตสันนิษฐานว่าโมทซาร์ทใช้หมึกหลายสีเพื่อเล่นตลกแกล้งลีทเกบ ที่สนิทสนมกันมาตั้งแต่เด็ก หรืออาจเป็นรูปแบบของรหัสสี ให้ลีทเกบต้องเป่าฮอร์นรัวเป็นจังหวะ เลียนแบบเสียงฝีเท้าม้าวิ่ง
นักดนตรีที่เป่าโซโลฮอร์นในคอนแชร์โตชิ้นนี้ ต้องเป่าด้วยระดับเสียงต่ำกว่าที่ฮอร์นในยุคนั้นทำได้  ลีทเกบต้องใช้ความสามารถพิเศษ ทั้งการรัวริมฝีปาก (trill) การขยับมือที่ถือปากแตร และการกระดกลิ้น

**อ้างอิง**

**แหล่งข้อมูลอื่น**
 cname=Horn Concerto No. 4 -  Mozart Horn Concerto No. 4 in E flat major - Rondo
หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:คอนแชร์โต
หมวดหมู่:งานประพันธ์ดนตรีสำหรับฮอร์น
หลวงพี่เท่ง 3

หลวงพี่เท่ง 3 (italic=yes) เป็นภาพยนตร์ภาค 3 ของชุด "หลวงพี่เท่ง"  ออกฉายเมื่อวันที่  12 สิงหาคม พ.ศ. 2553 กำกับโดย บำเรอ ผ่องอินทรกุล (โน้ต เชิญยิ้ม) และ จิตต์สินธ์ ผ่องอินทรกุล (โน้ต จูเนียร์) โดยผู้แสดงเป็นหลวงพี่ในภาคนี้ คือ กฤษดา สุโกศล แคลปป์ หรือ น้อย วงพรู นักเรียนนอกและนักร้องชื่อดังที่หันหน้าเข้าสู่ร่มเงาแห่งพุทธศาสนาเพื่อกล่อมเกลาจิตใจที่ว้าวุ่น และหลีกหนีจากปัญหา โดยมีนิสัยเป็นคนขวางโลกนิดๆ แต่ก็มีความเข้าใจในหลักสัจธรรมหลายอย่าง  
ภาพยนตร์ทำรายได้รวม 38 ล้านบาท

**เรื่องย่อ == 
เรื่องราวของ "น้อย" (น้อย วงพรู) นักร้องหนุ่มมาดเซอร์ ที่พยายามจะหลีกหนีจากโลกที่วุ่นวาย และความจริงที่ตนเองได้รับ โดยหนทางที่เค้าเลือก เพื่อหวังจะพบกับความสงบนั้น คือ การเปลี่ยนแปลง จากนักร้องหนุ่มเป็นพระ พระน้อย ผู้ซึ่งยังคงมีความเป็นตัวของตัวเอง เป็นพระขวางโลก รักความยุติธรรม พูดจากำปั้นทุบดิน เป็นคนตรงเหมือนไม้บรรทัด ที่มาบวชเพราะเบื่อสังคม เบื่อคนไทยไม่รักกัน เบื่อความแตกแยก แต่เส้นทางในชีวิตเส้นนี้ของเค้าไม่เป็นไปดังหวัง เพราะในวัดที่เค้าบวช ยังมี "พระประเสริฐ" (นที เอกวิจิตร), "พระโยกเยก" (โยกเยก เชิญยิ้ม) มัคทายกประจำวัดของ "ตาส่ง" (โน้ต เชิญยิ้ม) และ เด็กวัดตัวแสบ อีก 2 คนของ "เอ็ม" (กิตติพงษ์ คำสาตร์), "อู๊ด" (เฉลิมพล ทิฆัมพรธีรวงศ์) ที่คอยสร้างความวุ่นวายให้วัดอยู่เสมอ ไม่เพียงเท่านั้นเค้ายังต้องพบกับเหตุการณ์อลม่านป่วนจิตจนต้องเข้าไปมีส่วนร่วม

**ความสำเร็จและคำวิจารณ์**
ใน 4 วันแรกที่ฉาย หลวงพี่เท่ง 3 ทำรายได้เป็นอันดับ 1 อยู่ที่ 24.5 ล้านบาท   เช่นเดียวกับสองภาคแรก แต่มีรายได้เปิดตัวน้อยกว่า เนื่องจากปัจจัยทางเศรษฐกิจ และมีภาพยนตร์ไทยที่เข้าฉายพร้อมกันอีกหนึ่งเรื่องคือ สิ่งเล็กเล็กที่เรียกว่า...รัก ของสหมงคลฟิล์ม และ เวิร์คพอยท์ ซึ่งได้รับเสียงวิจารณ์ในแง่การถ่ายทอดเรื่องราวได้ดี  ในสัปดาห์ถัดมา รายได้กลับน้อยกว่าเรื่อง กวน มึน โฮ และ สิ่งเล็กๆ ที่เรียกว่า...รัก   ถึงกระนั้นก็ยังมีแฟนหนังที่ต้องการให้ เท่ง เถิดเทิง ซึ่งติดภาระแสดงภาพยนตร์เรื่อง เท่ง โหน่ง จีวรบิน กลับมาแสดงเรื่องหลวงพี่เท่งในภาคต่อไป

**นักแสดง**

**ดูเพิ่ม**
 หลวงพี่เท่ง - หลวงพี่เท่ง 2 รุ่นฮาร่ำรวย 

**อ้างอิง**

**แหล่งข้อมูลอื่น**
  หลวงพี่เท่ง 3 date=2010-07-25 -  ข้อมูลภาพยนตร์เรื่อง หลวงพี่เท่ง ภาค 3-  ภาพยนตร์ตัวอย่าง-  เยี่ยมชมกอง"หลวงพี่เท่ง3"-  “โน้ต” คุยติดตลก ‘หลวงพี่เท่ง6′ ทาบ “เสี่ยตา” รับบทพระ date=2010-08-19 - title=หลวงพี่เท่ง 3 (2010)
หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย โน้ต เชิญยิ้ม
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ตลกไทย
หมวดหมู่:ภาพยนตร์ไตรภาค
หมวดหมู่:ภาพยนตร์ภาคต่อไทย
แคลริเน็ตคอนแชร์โต (โมทซาร์ท)

K. 622‐1
แคลริเน็ตคอนแชร์โต ในบันไดเสียง เอ เมเจอร์ (Clarinet concerto in A major, K. 622) ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับแคลริเน็ต ที่โมทซาร์ทแต่งขึ้นในปี ค.ศ. 1791 สำหรับให้แอนตัน สแทดเลอร์ (1753 – 1812) นักแคลริเน็ตและฮอร์นชาวออสเตรียเป็นผู้บรรเลง คอนแชร์โตชิ้นนี้เป็นหนึ่งในผลงานชิ้นสุดท้ายที่โมทซาร์ทแต่งได้เสร็จสมบูรณ์ก่อนจะเสียชีวิต (โมทซาร์ทเสียชีวิต 6 สัปดาห์หลังจากการแสดงรอบปฐมทัศน์)
สแทดเลอร์เล่นคอนแชร์โตรอบปฐมทัศน์เมื่อวันที่ 16 ตุลาคม ค.ศ. 1791 ที่ปราก เขาต้องใช้แคลริเน็ตที่ปรับแต่งเป็นพิเศษให้มีระดับเสียงต่ำลง เป็นระดับ ซี แทนที่จะใช้แคลริเน็ตแบบทั่วไปซึ่งมีระดับเสียงต่ำสุด อี  ต่อมาเมื่อบริษัทผู้จัดพิมพ์โน้ตดนตรีวางจำหน่าย จึงได้ดัดแปลงต้นฉบับของโมทซาร์ท เพื่อให้นักดนตรีที่ใช้แคลริเน็ตทั่วไปตามท้องตลาด สามารถเล่นท่อนไฮไลต์ของคอนแชร์โตบทนี้ได้ 
คอนแชร์โตบทนี้แบ่งออกเป็น 3 มูฟเมนต์ จังหวะ เร็ว-ช้า-เร็ว ได้แก่- I. Allegro- II. Adagio- III. Rondo: Allegro
มูฟเมนต์ที่สอง Adagio ได้รับความนิยมจากการนำไปใช้เป็นเพลงประกอบภาพยนตร์เรื่อง Out of Africa  และได้รับรางวัลออสการ์และรางวัลลูกโลกทองคำ สาขาดนตรีประกอบภาพยนตร์ยอดเยี่ยม

**อ้างอิง**

**แหล่งข้อมูลอื่น**
  BBC Discovering Music- cname=Clarinet Concerto
หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:คอนแชร์โต
หมวดหมู่:งานประพันธ์สำหรับแคลริเน็ต
สมเด็จพระราชินีซาเลฮาแห่งบรูไน

สมเด็จพระราชินีซาเลฮาแห่งบรูไน (Raja Isteri Pengiran Anak Saleha; พระราชสมภพ: 7 ตุลาคม พ.ศ. 2489) สมเด็จพระราชินีในสมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์ สุลต่านแห่งบรูไน

**พระประวัติ**
สมเด็จพระราชินีซาเลฮาแห่งบรูไน เสด็จพระราชสมภพเมื่อวันที่ 7 ตุลาคม พ.ศ. 2489 ณ หมู่บ้านซัมบิลิง ถนนพระราชวังดารุสลาม เมืองบรูไนทาวน์ (ปัจจุบันคือ บันดาร์เซอรีเบอกาวัน) เขตบรูไนดารุสลาม โดยเป็นธิดาของเปงงีรัน เปอมันชา เปงงีรัน อานะก์ ฮัจญี โมฮัมเหม็ด อาลัม กับเปงงีรัน บาบู รายา เปงงีรัน อานะก์ ฮัจญา เบอซา
พระองค์ทรงได้รับการศึกษาขั้นต้นจากโรงเรียนเอกชนสอนศาสนาจากสุเหร่าในพระราชวังดารุลฮานา ต่อมาพระองค์จึงทรงเข้ารับการศึกษาต่อที่โรงเรียนติงงีเปอเริมปวนรายาอิสตรี (Sekolah Tinggi Perempuan Raja Isteri) ในบันดาร์เซอรีเบอกาวัน โดยพระองค์ได้ศึกษาต่อจนถึงในปี พ.ศ. 2508

**อภิเษกสมรส**
พระองค์ได้อภิเษกสมรสกับสมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์ เมื่อวันที่ 29 กรกฎาคม พ.ศ. 2508 ซึ่งขณะนั้นพระสวามียังดำรงพระอิสริยยศที่ เจ้าชายฮัสซานัล โบลเกียห์ มกุฎราชกุมารแห่งบรูไน พระองค์จึงดำรงพระอิสริยยศเป็น มกุฎราชกุมารีแห่งบรูไน อนึ่งพระองค์และพระสวามีเป็นพระญาติกัน เนื่องจากพระมารดาของพระสวามี กับพระบิดาของพระองค์เป็นพี่น้องกัน หลังจากการสมรสพระองค์ได้ให้ประสูติกาลพระราชโอรส 2 พระองค์ และพระราชธิดา 4 พระองค์ ได้แก่
# เจ้าหญิงราชิดะห์  (26 กรกฎาคม พ.ศ. 2512) เสกสมรสกับเจ้าชายอับดุล ราฮิม มีพระโอรส-ธิดา 5 พระองค์
# เจ้าหญิงมูตา วะก์กีละห์ (ประสูติ 12 ตุลาคม พ.ศ. 2514)
# เจ้าชายอัลมุห์ตาดี บิลละห์ มกุฎราชกุมารแห่งบรูไน (17 กุมภาพันธ์ พ.ศ. 2517) เสกสมรสกับเจ้าหญิงซาระห์ มีพระโอรส-ธิดา 3 พระองค์
# เจ้าหญิงมาจีดะห์ (16 มีนาคม พ.ศ. 2519) เสกสมรสกับเจ้าชายไครุล คาลิล มีพระโอรส-ธิดา 2 พระองค์
# เจ้าหญิงฮาฟีซะห์ (12 มีนาคม พ.ศ. 2523) เสกสมรสกับเจ้าชายโมฮัมมัด รูไซนี
# เจ้าชายอับดุล มาลิก (30 มกราคม พ.ศ. 2526)

**พระจริยวัตร**
พระองค์โปรดธรรมชาติ ทรงมีสวนผลไม้ บ่อเลี้ยงปลา และสวนนก ในยามว่างพระองค์โปรดการอ่านหนังสือ โปรดการเล่นแบดมินตัน รวมไปถึงการละเล่นดั้งเดิมของบรูไน คือ การเล่นจงกะก์ (Congkak)  และปาซัง (Pasang)

**เครื่องราชอิสริยาภรณ์**
 80px เครื่องราชอิสริยาภรณ์จุลจอมเกล้า ชั้นปฐมจุลจอมเกล้า (ป.จ.)

**อ้างอิง**
หมวดหมู่:ราชวงศ์บรูไน
หมวดหมู่:สมเด็จพระราชินี
หมวดหมู่:มุสลิมชาวบรูไน
ไชยา ยิ้มวิไล

ศาสตราจารย์ ไชยา ยิ้มวิไล อดีตกรรมการผู้ช่วยรองนายกรัฐมนตรี (วิษณุ เครืองาม) ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  อดีตโฆษกประจำสำนักนายกรัฐมนตรี ในรัฐบาลพลเอกสุรยุทธ์ จุลานนท์ สังกัดวิทยาลัยบัณฑิตศึกษาด้านการจัดการ มหาวิทยาลัยศรีปทุม ผู้อำนวยการ หลักสูตรปรัชญาดุษฎีบันฑิต สาขารัฐประศาสนศาสตร์ มหาวิทยาลัยศรีปทุม
ด้านครอบครัวสมรส กับทิพย์สุดา ยิ้มวิไล มีบุตรชื่อ เอกลักษณ์ ยิ้มวิไล ผู้อำนวยการฝ่ายการตลาดและพัฒนาธุรกิจ บริษัท แบงคอก เมโทร เน็ทเวิร์คส์ จำกัด

**การศึกษา**
สำเร็จการศึกษาระดับปริญญาตรี และปริญญาโท ด้านบริหารรัฐกิจ จากมหาวิทยาลัยโอไฮโอสเตต (Ohio State University) และระดับปริญญาเอก ด้านการบริหารรัฐกิจ จากมหาวิทยาลัยโกลเดนเกต (Golden Gate University)

**การทำงาน**
เป็นอาจารย์ประจำที่มหาวิทยาลัยธรรมศาสตร์ ต่อมาได้เข้ามารับหน้าที่ประจำสำนักนายกรัฐมนตรี ก่อนจะมารับตำแหน่งโฆษกประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ แทนร้อยเอก นายแพทย์ ยงยุทธ มัยลาภ ตั้งแต่วันที่ 9 กุมภาพันธ์ พ.ศ. 2550 หลังจากสิ้นสุดวาระการดำรงตำแหน่งในรัฐบาลของพลเอกสุรยุทธ์ จุลานนท์แล้ว ก็กลับไปทำงานเป็นอาจารย์ประจำที่มหาวิทยาลัยศรีปทุมคอลัมนิสต์ หนังสือพิมพ์สยามรัฐ
หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการผู้ช่วยรองนายกรัฐมนตรี (ศาสตราจารย์ ดร.วิษณุ เครืองาม) และ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560

**เครื่องราชอิสริยาภรณ์**

**อ้างอิง**
หมวดหมู่:อาจารย์คณะรัฐศาสตร์
หมวดหมู่:ศาสตราจารย์
หมวดหมู่:โฆษกประจำสำนักนายกรัฐมนตรีไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากบัณฑิตวิทยาลัย มหาวิทยาลัยศรีปทุม
หมวดหมู่:ศิษย์เก่าจากมหาวิทยาลัยโอไฮโอสเตต
หมวดหมู่:ศิษย์เก่าจากมหาวิทยาลัยโกลเดนเกต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ยิ่งพันธ์ มนะสิการ

ยิ่งพันธ์ มนะสิการ (23 พฤศจิกายน พ.ศ. 2480 – 22 ธันวาคม พ.ศ. 2546) อดีตรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม อดีตสมาชิกสภาผู้แทนราษฎรจังหวัดพิษณุโลก และอดีตนายกสภามหาวิทยาลัยนเรศวร

**ประวัติ**
นายยิ่งพันธ์ มนะสิการ เกิดเมื่อวันที่ 23 พฤศจิกายน พ.ศ. 2480 ที่ตำบลหินลาด อำเภอวัดโบสถ์ จังหวัดพิษณุโลก เป็นบุตรของบุญชง กับแสง มนะสิการ สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย
ด้านชีวิตครอบครัวสมรสกับนางมยุรา มนะสิการ อดีต ส.ส.พิษณุโลก 2 สมัย มีบุตร-ธิดา 3 คน

**การทำงาน**
นายยิ่งพันธ์ มนะสิการ เป็นสมาชิกสภาผู้แทนราษฎร จังหวัดพิษณุโลก พรรคประชากรไทย และเคยเป็นรัฐมนตรีว่าการทบวงมหาวิทยาลัย ในรัฐบาลของพลเอก ชาติชาย ชุณหะวัณ เมื่อปี พ.ศ. 2534 และเป็นเลขาธิการพรรคประชากรไทย ซึ่งนายยิ่งพันธ์ มนะสิการ เป็น 1 ใน 12 ส.ส. กลุ่มงูเห่า ที่ให้การสนับสนุนนายชวน หลีกภัย เป็นนายกรัฐมนตรี จนได้รับตำแหน่งรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาล 3 คณะ ตั้งแต่ปี พ.ศ. 2538 - พ.ศ. 2541 ซึ่งในการดำรงตำแหน่งดังกล่าว เขาถูกกล่าวหาว่ามีความเกี่ยวโยงกับการทุจริตที่ดินคลองด่าน เป็นเหตุให้นายวัฒนา อัศวเหม ถูกศาลตัดสินจำคุก และเขาถูกกรมควบคุมมลพิษ ฟ้องร้องเรียกค่าเสียหายจากการที่เขาเป็นผู้เสนอโครงการต่อคณะรัฐมนตรี เอื้อประโยชน์ให้มีการดำเนินการให้ราชการได้รับความเสียหาย รวมมูลค่าความเสียหายที่ต้องชดใช้ 4,770 ล้านบาท
ในการเลือกตั้ง พ.ศ. 2544 ได้ย้ายมาลงสมัครในนามพรรคไทยรักไทย แต่ไม่ได้รับการเลือกตั้ง แพ้ให้กับนายพิทักษ์ สันติวงศ์เดชา จากพรรคประชาธิปัตย์ ต่อมาได้ลงเลือกตั้งซ่อมเขต 6 แต่ก็แพ้ให้กับนายจุติ ไกรฤกษ์ ทำให้ในการจัดตั้งรัฐบาลของ พ.ต.ท.ทักษิณ ชินวัตร จึงได้รับตำแหน่งเป็นเพียง ที่ปรึกษารัฐมนตรีว่าการทบวงมหาวิทยาลัย 

**ถึงแก่อนิจกรรม**
ยิ่งพันธ์ มนะสิการ ถึงแก่อนิจกรรมด้วยโรคมะเร็งต่อมน้ำเหลือง เมื่อวันที่ 22 ธันวาคม พ.ศ. 2546 สิริอายุ 66 ปี มีพิธีพระราชทานเพลิงศพเมื่อวันที่ 3 เมษายน พ.ศ. 2547 ณ วัดธรรมจักร อำเภอเมืองพิษณุโลก จังหวัดพิษณุโลก

**เครื่องราชอิสริยาภรณ์**
ปี=2493

**อ้างอิง**
หมวดหมู่:นักการเมืองจากจังหวัดพิษณุโลก
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:นักการเมืองพรรคประชากรไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนพิษณุโลกพิทยาคม
หมวดหมู่:บุคคลจากโรงเรียนเฉลิมขวัญสตรี
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:นายกสภามหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:พรรคมวลชน

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2528
หมวดหมู่:พรรคการเมืองไทยที่ยุบพรรคในปี พ.ศ. 2553
สุริยุปราคา 18 สิงหาคม พ.ศ. 2411

ปรากฏการณ์สุริยุปราคาซึ่งเกิดขึ้นเมื่อวันที่ 18 สิงหาคม พ.ศ. 2411 ซึ่งพระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้ทรงคำนวณปรากฏการณ์ดังกล่าวไว้ล่วงหน้าถึง 2 ปี และเสด็จไปทอดพระเนตรสุริยุปราคาครั้งนี้กับราชอาคันตุกะยังบ้านหว้ากอ จังหวัดประจวบคีรีขันธ์ จนได้ชื่อว่า "บิดาแห่งวิทยาศาสตร์ไทย" ส่วนประชาคมดาราศาสตร์สากลได้เรียกสุริยุปราคาในครั้งนี้ว่า "King of Siam's eclipse" (อุปราคาของพระเจ้ากรุงสยาม) เหตุการณ์ดังกล่าวยังนำไปสู่การค้นพบธาตุฮีเลียม โดย ปีแยร์ ฌ็องซ็อง กัปตันบุลล็อกได้สเก็ตช์ลักษณะของโคโรนาของดวงอาทิตย์ ขณะสังเกตการณ์จากทะเลเซเลบีส

**การค้นพบฮีเลียม**
นักดาราศาสตร์ ปีแยร์ ฌ็องซ็อง สังเกตสุริยุปราคาครั้งนี้จากคุนตูร์ รัฐไฮเดอราบัด อินเดียของอังกฤษ นับเป็นสุริยุปราคาเต็มดวงครั้งแรกนับตั้งแต่ทฤษฎีของกุสทัฟ เคียร์ชฮ็อฟซึ่งเสนอไว้เมื่อปี พ.ศ. 2402 ว่า เส้นเฟราน์โฮเฟอร์ในสเปกตรัมของดวงอาทิตย์มีความสัมพันธ์กับแถบเปล่งแสงของธาตุเคมีต่างชนิดที่มีอยู่ในดวงอาทิตย์ ฌ็องซ็องสังเกตการณ์สุริยุปราคาดังกล่าวด้วยสเปกโตรมิเตอร์ เขาสังเกตพบแถบสีเหลืองสว่าง (ความยาวคลื่น 587.49 นาโนเมตร) ในสเปกตรัมของเปลวสุริยะซึ่งไม่อาจเป็นธาตุโซเดียมอย่างที่เคยสันนิษฐานไว้เดิมได้ และในภายหลัง ก็สามารถสังเกตพบแถบเดิมโดยไม่จำเป็นต้องสังเกตในช่วงที่เกิดสุริยุปราคาขึ้นก่อน ผลแบบเดียวกันยังถูกพบโดยนักดาราศาสตร์ชาวอังกฤษ นอร์แมน ล็อกเยอร์ และทั้งการสื่อสารของฌ็องซ็องและล็อกเยอร์ถูกนำเสนอไปยังสถาบันวิทยาศาสตร์ฝรั่งเศสเมื่อวันที่ 26 ตุลาคม พ.ศ. 2411

**การคำนวณของพระบาทสมเด็จพระจอมเกล้าเจ้าอยู่หัว**
การคำนวณสุริยุปราคาของพระบาทสมเด็จพระจอมเกล้าเจ้าอยู่หัว ในคราวนี้ แบ่งออกเป็น 3 ขั้นตอน คือ
# คำนวณหาตำแหน่งของดวงจันทร์ และดวงอาทิตย์ โดยใช้ทฤษฎีการเคลื่อนที่ของดวงจันทร์ ซึ่งกำลังอยู่ในระหว่างการศึกษาในต่างประเทศ 
# คำนวณเพื่อตรวจสอบว่า จะมีโอกาสเกิดอุปราคาได้หรือไม่
# คำนวณว่าการเกิดอุปราคาจะมีลักษณะอย่างไร จะเห็นได้ที่ไหน และเวลาเท่าไรถึงเท่าไรตามระบบเวลามาตรฐาน
พระองค์ทรงคำนวณไว้ล่วงหน้าถึงสองปี ว่าเส้นศูนย์ของอุปราคาจะผ่านมาใกล้ที่สุด ณ ตำบลหว้ากอ ตรงละติจูด 11 องศา 38 ลิปดาเหนือ และลองติจูด 99 องศา 39 ลิปดาตะวันออก สุริยุปราคาเต็มดวงจะเกิดขึ้นนานที่สุดอยู่ตรงเชิงเขาหลวง โดยที่พระองค์ทรงคำนวณขึ้นมาด้วยพระองค์เอง ไม่มีอยู่ในหลักฐานการคำนวณของหอดูดาวกรีนิซ ฝ่ายการคำนวณของกรีนิซนั้นแสดงเฉพาะแนวศูนย์กลางของการพาดผ่านของเงามืดเพียงเส้นเดียว แต่พระบาทสมเด็จพระจอมเกล้าเจ้าอยู่หัวทรงพยากรณ์ว่าอุปราคานั้นจะเห็นมืดทั้งดวงตั้งแต่ชุมพรถึงปราณบุรี นักดาราศาสตร์ชาวฝรั่งเศสผู้หนึ่งก็ได้ทำนายสุริยุปราคาคราวนี้ด้วยเช่นกัน แต่คำนวณผิดพลาดไป 2 นาที

**การตรวจสอบย้อนหลังด้วยคอมพิวเตอร์**
พระบาทสมเด็จพระจอมเกล้าเจ้าอยู่หัว ทรงฉายภาพร่วมกับเจ้าเมืองสิงคโปร์และแขกต่างประเทศ
ค่ายหลวงหว้ากอ อยู่ในตำแหน่งใกล้กับเส้นกึ่งกลางของคราส โดยสูงค่อนไปทางเหนือเล็กน้อย  คราสเริ่มจับ (สัมผัสที่ 1) เวลา 10:32:23 น. จับหมดดวง (สัมผัสที่ 2) เวลา 12:00:31 น. กินลึกสุดเวลา 12:03:55 น. มุมเงยดวงอาทิตย์ 84.8°  เริ่มคลายออก (สัมผัสที่ 3) เวลา 12:07:18 น. คลายหมดดวง (สัมผัสที่ 4) เวลา 13:35:13 น. ส่วนกรุงเทพมหานครในขณะนั้น เห็นเป็นสุริยุปราคาชนิดบางส่วนโดยกินลึกถึง 96% เวลา 12:03:33 น. ตามเวลามาตรฐานประเทศไทยในปัจจุบัน

**อ้างอิง**
หมวดหมู่:สุริยุปราคาเต็มดวง
หมวดหมู่:พ.ศ. 2411
หมวดหมู่:ประวัติศาสตร์ของจังหวัดประจวบคีรีขันธ์
ซิมโฟนีหมายเลข 40 (โมทซาร์ท)

ซิมโฟนีหมายเลข 40 ในบันไดเสียง จี ไมเนอร์ (Symphony No. 40 in G minor, KV. 550) ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 เป็นซิมโฟนีเพียงหนึ่งในสองชิ้นของโมทซาร์ทในบันไดเสียงจี ไมเนอร์ 
โมทซาร์ทแต่งซิมโฟนีหมายเลข 40 เสร็จเมื่อวันที่ 25 กรกฎาคม ค.ศ. 1788 ในเวลาใกล้เคียงกับที่เขาแต่งซิมโฟนีหมายเลข 39 และ หมายเลข 41 เสร็จ  แต่ไม่มีหลักฐานปรากฏว่ามีการแสดงรอบปฐมทัศน์ที่ใด มีข้อสันนิษฐานว่าโมทซาร์ทได้จัดแสดงซิมโฟนีหมายเลข 40 นี้ ระหว่างออกตระเวนไปยังเดรสเดิน ไลพ์ซิจ ฟรังค์ฟวร์ทอัมไมน์ และเวียนนา ในช่วงประมาณ ค.ศ. 1789 ถึง 1791 และมีเอกสารลายมือโมทซาร์ทแสดงว่ามีการปรับปรุงการเรียบเรียงในช่วงนั้น
ซิมโฟนีหมายเลข 40 ประกอบด้วย 4 มูฟเมนต์ (เร็ว-ช้า-มินูเอ็ต-เร็ว) โดยมูฟเมนต์ที่ 1 เป็นท่อนที่ได้รับความนิยมที่สุด ดังนี้
*I. Molto allegro, 2/2
*II. Andante, 6/8
*III. Menuetto – Trio, 3/4
*IV. Allegro assai, 2/2
ซิมโฟนีชิ้นนี้มีอิทธิพลต่องานของเบโทเฟน โดยเฉพาะช่วงต้นของมูฟเมนต์ที่ 4 ซึ่งมีท่วงทำนองคล้ายคลึงกับมูฟเมนต์ที่ 3 ของซิมโฟนีหมายเลขห้าของบีโทเฟน

**อ้างอิง**

**แหล่งข้อมูลอื่น**
 cname=Symphony No. 40
หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:ซิมโฟนี
อัลเลลูยา

อัลเลลูยา (คาทอลิก) อาเลลูยา (โปรเตสแตนต์) หรือ ฮาเลลูยา (โปรเตสแตนต์) มาจาก Alleluia ในภาษากรีกและภาษาละติน ซึ่งเป็นคำทับศัพท์มาจาก הַלְּלוּיָהּ ในภาษาฮีบรู มีความหมายว่า สรรเสริญ (הַלְּלוּ) พระยาห์เวห์ (יָהּ)  ตรงกับภาษาละตินว่า "Alleluia"
อัลเลลูยาเป็นวลีที่ใช้สรรเสริญพระเจ้าในศาสนายูดาห์และศาสนาคริสต์ ใกล้เคียงกับคำว่า อัลฮัมดุลิลลาฮ์ (الحمد لله) ที่ใช้ในศาสนาอิสลาม

**อ้างอิง**
หมวดหมู่:คำศัพท์ศาสนาคริสต์
หมวดหมู่:การอธิษฐานในศาสนาคริสต์
แฮลลิลูยาห์ (แก้ความกำกวม)

แฮลลิลูยาห์ (Hallelujah /ˌhæl.ɪˈluː.jə/) เป็นคำทับศัพท์จากภาษาฮีบรู แปลว่า "สรรเสริญพระยาห์เวห์" สามารถหมายถึง- อัลเลลูยา คำที่ปรากฏในคัมภีร์ไบเบิล คริสต์ศาสนิกชนในปัจจุบันใช้คำนี้ร้องเพื่อสรรเสริญพระเจ้า- แฮลลิลูยาห์คอรัส  ท่อนร้องประสานเสียงจาก เมสไซยาห์ ผลงานของเกออร์ก ฟรีดริช เฮนเดิล- แฮลลิลูยาห์ (อีพี)

**อ้างอิง ==
คณะสหเวชศาสตร์ มหาวิทยาลัยบูรพา

คณะสหเวชศาสตร์ มหาวิทยาลัยบูรพา (Faculty of Allied Health Sciences, Burapha University) เป็นคณะในมหาวิทยาลัยบูรพาซึ่งทำการสอนวิชาความรู้ด้านวิทยาศาสตร์การแพทย์และวิทยาศาสตร์สุขภาพ เพื่อรองรับการเติบโตของภาคอุตสาหกรรมในภาคตะวันออกโดยเริ่มก่อตั้งเมื่อปี พ.ศ. 2552 และเริ่มทำการรับนิสิตรุ่นที่ 1 ในปีการศึกษา 2553
วิสัยทัศน์ “แหล่งผลิตบุคลากรทางการแพทย์ชั้นนำของประเทศไทย ซึ่งมีความโดดเด่นด้านศาสตร์เวลเนส”

**ประวัติ**
คณะสหเวชศาสตร์ มหาวิทยาลัยบูรพา ได้ก่อตั้งเมื่อ วันที่ 29 พฤษภาคม พ.ศ. 2552 โดยเป็นคณะจัดตั้งใหม่ของ มหาวิทยาลัยบูรพา โดยมีบทบาทในการจัดการเรียนการสอนทางวิทยาศาสตร์การแพทย์และวิทยาศาสตร์สุขภาพ ที่มุ่งเน้นจัดการศึกษา การวิจัยและการบริการวิชาการด้านการสืบค้นสาเหตุ ปัจจัยและกลไกของโรค การวินิจฉัย การบำบัดรักษา ตลอดจนการฟื้นฟูสุขภาพของผู้ป่วยและประชากร โดยคณะสหเวชศาสตร์ มหาวิทยาลัยบูรพา ได้รับการยกฐานะจากภาควิชาวิทยาศาสตร์การแพทย์ คณะวิทยาศาสตร์ ตามมติกรรมการสภามหาวิทยาลัยบูรพา
ปัจจุบันมีหลักสูตรที่เปิดสอน 7 หลักสูตร คือ หลักสูตรวิทยาศาสตรบัณฑิต สาขาวิชาวิทยาศาสตร์การแพทย์ สาขาวิชาเทคนิคการแพทย์ สาขาวิชาโภชนาการและการกำหนดอาหาร สาขาวิชากายภาพบำบัด หลักสูตรการแพทย์แผนไทยประยุกต์บัณฑิต และหลักสูตรการแพทย์แผนไทยบัณฑิต โดยในปี พ.ศ. 2565 ได้มีประกาศมหาวิทยาลัยบูรพา date=2022-10-02  ให้โอนบรรดากิจการของคณะการแพทย์แผนไทยอภัยภูเบศรมาเป็นของคณะสหเวชศาสตร์ มหาวิทยาลัยบูรพา

**โครงสร้างคณะ**
คณะสหเวชศาสตร์ มหาวิทยาลัยบูรพา แบ่งโครงสร้างการบริหารคณะดังนี้ - สำนักงานคณบดีคณะสหเวชศาสตร์- สำนักงานการศึกษา
** สาขาวิชาวิทยาศาสตร์การแพทย์
** สาขาวิชาเทคนิคการแพทย์
** สาขาวิชาพยาธิวิทยากายวิภาค
** สาขาวิชาโภชนาการและการกำหนดอาหาร
** สาขาวิชากายภาพบำบัด
** สาขาวิชาการแพทย์แผนไทยประยุกต์
** สาขาวิชาการแพทย์แผนไทย- ศูนย์วิจัยและบริการวิชาการสหเวชศาสตร์- ศูนย์บริการการแพทย์แผนไทยและการแพทย์ทางเลือก

**หลักสูตร**
ปัจจุบันคณะสหเวชศาสตร์ เปิดการเรียนการสอนมีทั้งในระดับปริญญาตรีและบัณฑิตศึกษา ดังนี้
สาขาการแพทย์แผนไทย
*ชั้นปีที่ 1-2 ศึกษาที่ คณะการแพทย์แผนไทยอภัยภูเบศร มหาวิทยาลัยบูรพา
*ชั้นปีที่ 3-4 ศึกษาที่ วิทยาลัยการแพทย์แผนไทยอภัยภูเบศร จังหวัดปราจีนบุรี คณะสาธารณสุขศาสตร์และสหเวชศาสตร์ สถาบันพระบรมราชชนก

**ความร่วมมือทางวิชาการ**
 คณะสหเวชศาสตร์ มหาวิทยาลัยบูรพา ได้รับเป็นสถาบันพี่เลี้ยงให้กับคณะสหเวชศาสตร์ มหาวิทยาลัยศิลปากร เพื่อความร่วมมือทางวิชาการ

**อ้างอิง**
สหเวชศาสตร์
บูรพา
ฟูกาทีฟ

แฮร์รี เจมส์ ไบอาร์ต (Harry James Byart) หรือเป็นที่รู้จักในชื่อ ฟูกาทีฟ (Fugative) เกิดเมื่อวันที่ 11 มีนาคม ค.ศ. 1994 เป็นแร็ปเปอร์วัยรุ่นและโปรดิวเซอร์เพลงจากเอสเซ็กซ์ สหราชอาณาจักร  เขามีเชื้อสายอังกฤษ ไอร์แลนด์ อิตาลี โปแลนด์-รัสเซีย ยิว และอังโกล-อินเดีย 
เขาทำงานดนตรี ทั้งเขียนและโปรดิวซ์ ด้วยตัวเอง เขาเซ็นสัญญากับเคิร์ก เบอร์โรวส์ อดีตผู้จัดการของแมรี เจ. ไบลจ์ และผู้ร่วมก่อตั้งแบดบอยเรเคิดส์  หลังจากที่เบอร์โรวส์ได้ติดต่อผ่านทางแม่ของเขาที่ชื่อ กลอเรีย ที่เธอเคยเป็นผู้จัดการให้กับมาร์วิน เกย์
ฟูกาทีฟได้ออกทัวร์ร่วมกับเบสฮันเตอร์ และเขายังเป็นที่โปรดปรานของหนึ่งในผู้ดำเนินรายการบีบีซีเรดิโอวัน นิก กริมชอว์ ที่เคยบอกว่า เขาต้องการเด็กคนนี้มาออกรายการ Switch ของเขา
ซิงเกิลเปิดตัวของเขา "It's Summertime" ติดอันดับสูงสุดที่อันดับ 2 บนชาร์ตยูเคเออร์เบิร์นชาร์ต ติดอยู่ในท็อป 5 นาน 17 สัปดาห์ จากนั้นออกซิงเกิลที่ชื่อ "Jimmy Shoe" เมื่อวันที่ 6 เมษายน ค.ศ. 2009 และออกซิงเกิล "Supafly" ติดอันดับ 48 บนยูเคซิงเกิลส์ชาร์ต เขาออกซิงเกิล "Crush" ในสหราชอาณาจักรเมื่อวันที่ 10 พฤษภาคม ค.ศ. 2010 ติดอันดับ 26 ในยูเคซิงเกิลส์ชาร์ต 
สตูดิโออัลบั้มแรกของเขาชื่อ No Goin Home กำหนดออกในปี 2011 มีซิงเกิลที่ 4 ภายใต้สังกัดมินิสทรีออฟซาวด์ ชื่อ "Sticks and Stones" ออกในเดือนพฤศจิกายน 2010 มิวสิกวิดีโอนี้ถ่ายกับดาราอเมริกันชื่อ นิกกี ฟลอเรส

**อ้างอิง**
หมวดหมู่:แร็ปเปอร์อังกฤษ
ปัญจะ เกสรทอง

ปัญจะ เกสรทอง (5 สิงหาคม พ.ศ. 2474 – 5 กรกฎาคม พ.ศ. 2558) อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ อดีตรองประธาน​รัฐสภา​และ​ประธานสภาผู้แทนราษฎร และอดีตสมาชิกสภาผู้แทนราษฎรจังหวัดเพชรบูรณ์

**ประวัติ**
นายปัญจะ เกสรทอง เกิดเมื่อวันที่ 5 สิงหาคม พ.ศ. 2474 ที่ตำบลท่าพล อำเภอเมืองเพชรบูรณ์ จังหวัดเพชรบูรณ์ เป็นบุตรนายแป้น กับนางแตงโม เกสรทอง ด้านครอบครัวสมรสกับ นางกอบแก้ว เกสรทอง (สกุลเดิม: เทพสาร)
จบระดับประถมศึกษา ที่โรงเรียนสตรีวิทยานุกูล จบระดับมัธยมศึกษา ที่โรงเรียนเพชรพิทยาคม อำเภอเมืองเพชรบูรณ์ จังหวัดเพชรบูรณ์ ดุษฎีบัณฑิตกิตติมศักดิ์ สาขาศิลปศาสตร์ จากสถาบันราชภัฏเพชรบูรณ์ และดุษฎีบัณฑิตกิตติมศักดิ์ สาขานิติศาสตร์ จากมหาวิทยาลัยรามคำแหง

**การทำงาน**

**สมาชิกสภาผู้แทนราษฎร**
ปัญจะ เกสรทอง เป็นสมาชิกสภาผู้แทนราษฎรจังหวัดเพชรบูรณ์ 11 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย นำโดยจอมพลถนอม กิตติขจร ต่อมาจึงย้ายมาสังกัดพรรคเกษตรสังคม และได้รับเลือกตั้งใน พ.ศ. 2518 พ.ศ. 2519 และ พ.ศ. 2522
ต่อมาเขาจึงย้ายมาสังกัดพรรคชาติไทย และได้รับเลือกตั้งในนามพรรคชาติไทย อีก 4 สมัย คือ พ.ศ. 2526 พ.ศ. 2529 พ.ศ. 2531 และ พ.ศ. 2535 (มีนาคม)
หลังเหตุการณ์พฤษภาทมิฬ เขาย้ายไปสังกัดพรรคชาติพัฒนา ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ พ.ศ. 2538 และย้ายกลับมาอยู่พรรคชาติไทยอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายกลับมาสังกัดพรรคชาติพัฒนาอีกครั้ง แต่ไม่ได้รับการเลือกตั้ง โดยแพ้ให้กับผู้สมัครจากพรรคประชาธิปัตย์

**ตำแหน่งทางการเมือง**
ปัญจะ เกสรทอง เคยดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519 เป็นประธานสภาผู้แทนราษฎร ในระหว่างปี พ.ศ. 2531 - พ.ศ. 2534 ต่อมาได้รับตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย (ครม.50) และตำแหน่งรองนายกรัฐมนตรี ในรัฐบาลนายชวน หลีกภัย (ครม.53) ในเดือนพฤศจิกายน พ.ศ. 2540 ต่อมาในวันที่ 5 ตุลาคม พ.ศ. 2541 ได้รับการแต่งตั้งเป็นรัฐมนตรีว่าการกระทรวงศึกษาธิการอีกตำแหน่งหนึ่ง แทนนายชุมพล ศิลปอาชา ที่ลาออกจากตำแหน่ง

**ตำแหน่งในพรรคการเมือง**
ปัญจะ เกสรทอง เคยดำรงตำแหน่งรองหัวหน้าพรรคชาติไทย

**งานอื่น ๆ**
นายปัญจะ เกสรทอง ได้เป็นกำลังสำคัญในการผลักดันจัดตั้งวิทยาลัยพลศึกษาเพชรบูรณ์ ในปี พ.ศ. 2514

**ถึงแก่อนิจกรรม**
นายปัญจะ เกสรทอง ถึงแก่อนิจกรรมด้วยวัย 83 ปี ที่บ้านพักในกรุงเทพมหานครในวันที่ 5 กรกฎาคม พ.ศ. 2558 มีพิธีพระราชทานเพลิงศพเมื่อวันที่ 15 กุมภาพันธ์ พ.ศ. 2559 ณ วัดเพชรวราราม จังหวัดเพชรบูรณ์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองเพชรบูรณ์
หมวดหมู่:นักการเมืองจากจังหวัดเพชรบูรณ์
หมวดหมู่:ประธานสภาผู้แทนราษฎรไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:พรรคสหประชาไทย
หมวดหมู่:พรรคเกษตรสังคม
หมวดหมู่:นักการเมืองพรรคชาติไทย
หมวดหมู่:พรรคสหประชาธิปไตย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:บุคคลจากมหาวิทยาลัยราชภัฏเพชรบูรณ์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.